Tansania

**Tansanija**, amtle engl. the **United Republic of Tanzania**, Swahili: Jamhuri ya Muungano wa Tanzania, is a Land z Oustafrika i da Region vo d Groussn Seja. Es grenzt af n Noadn mid Uganda, af n Noadostn mid Kenja, af n Oustn min Indischn Ozean u de Komorn, af n Siḏn mid Mosambik u Malawi, af n Sidwestn mid Sambja un af n Westn mid Ruanda, Burundi, u da Demokratischn Repablik Kongo zamm.  Da Kilimandscharo, en wou ma aswej es 'amhejchanna' Massiv vo Afrika kennt, findt se in Noadoustn von n Land.

Vill gwichtinga hominida Fossillna hod ma z Tansanija midunta as n Pliozen gfunna. Da Australopithecus is vur 2 bis 4 milliona Jouana z Afrika durtn vill ummanand gschoufat; un aa Spurna vo de Urmanschal, de *Homini*, han am Olduvai-Sej gfunna woan. Nou an Afstig von n Afrecht-Gejadn, en *[[Homo Erectus|Homo erectus]]*, vur umma 1.8&nbsp;milliona Jouana hod se d Menschhait asbroitt, spada aa es Gscheidhafal, da *[[Mensch|Homo sapiens]]*.

I da Stõa- u Brõsezeid han af Tansanija aa sidkuschitische Sprochn rednate Leit vo da Gengt von heintinga Etiopjen kumma; oustkuschitische Velkln han vur umma 2 bis 4 Millenja neadle von n Turkana-Sej imme af Tansanija owekumma; un aa nilotische Velkln han, scheint s, vur umma 2,900 bis 2,400 Jouana durtn eigwandat. Dej Bawegunga han umme dej Zeid gweng, wou d Mashariki Bantu vo Westafrika i da Gengt von n Viktoria- u von n Tanganyika-Sej afkreizt han. Spada han dej vur umma 2,300 bis 1,700 Jouana aa af Tansanija owekumma.

Dej Deitschn han in n spadn 19 Jh. kumma u hom Deitsch-Oustafrika grindt. Min Ejaschtn Weltkrejḡ hom d Britn 1916 d Koloni iwanumma u Tanganyika tauft; dej Archipl vo Sansibar han unta separata britischa Jurisdikzion gweng. Nou da Unohangekait vo Tanganyika 1961 u Sansibar 1963 han dej woa Lenda 1964 za Vaoint Repablik vo Tansanija fusioniad. Seit 1961 is s Land a Mitglid von n Commonwealth.

Dej Vaointn Naziona schetzn d Bvelkaring vo Tansanija vo 2018 af umma 56 milliona Leitn. In n Land gits umma 120 etnischa, linguistischa u religjesa Gruppn. Da Stoot Tansanija is a presidentnata konstituzionella Repablik; seit 1996 is d offezjella Hapstod Dodoma, wou aa es Presidjalamt, es Parlament u d Ministerjen han. D frejana Hapstod Dar es Salaam hod owa aa Reḡiringsemta un is d grejssta Stod, da z virdascht gwichtinga Hafn un aa d Wirtschaftsmetropoln von Land. Da *de-facto*-oaparteiate Stoot wiad vo da demokratisch sozialistischn Chama Cha Mapinduzi-Partei reḡiad.

Tansanija hod vill Beagg un a dichta Waldar af n Noadoustn, wou aa da Kilimandscharo i d Hejch rogt. Drei vo de Groussn Seja z Oustafrika linga toals z Tansanija; af n Noadn u Westn da Viktoria- u da Tanganyika-Sej un af Siḏn da Malawi-Sej. Af n estlinga Gstod is s hoaß u noß, min Archipl vo Sansibar kuaz vur da Gstodnlinja. D Menai Bucht Natuaschutzregion is es am mejran groussflechatta maritima Schutzgabejt. U da Kalambo-Wossafall, von Kalambo-Fluß af da Grenz mid Sambia, is da zwoathejchanne ned-untabrochane Wossafoll z ganz Afrika.

Es Kristntum is zohlnmaasse d gressta Releḡion z Tansanija, owa es git aa a drittl Muslim un umma 1.1 Prozent, wou an tradizionelln Glam hom. Z Tansanija wean umma 100 vaschinane Sprochn gredt. Es Land hod *de jure* koa offezjella Amtssproch ned, aa wenn d Nazionolsproch es Swahili is. Es Swahili wiad in Parlament, i de intanen Grichtshiaff un i da Primarrschöjll gnutzt. Es Englisch wiad in n intanazionoln Handl, i da Diplomati, i de iabanan Grichtshiaff un i de Sekundar- u Houchschöjlln braucht; aa wenn s i da Reḡiring vo Tansanija viahom es Englisch i d Sekundar- u Houchschöjlln zen dasetzn, wolln s an Englischuntarricht furta aswej an opzionoln Kurs beibholtn. Umma 10 Prozent vo de Tansanijar ren es Swahili wej a Easchtsproch un umma 90 wej a Zwoatsproch.

## Galeri

Tanzania,_administrative_divisions_-_de_-_colored_(+details).svg|D Prowinzn vo Tansania.
Regions_of_Tanzania_sw.svg|A weitane Koatn vo de Prowinzn.
Tanzania_map-ru.svg|A russische Koatn vo Tansania.
Tanzania_transport_map-fr.svg|A weitane Koatn vo Tansania.
Wilhelm_Kuhnert_Schlacht_bei_Mahenge_2.jpg|D Maji Maji Rewelljon genga d Deitschn um 1905.
Elephant_and_Kilimanjaro.jpg|Da Kilimandscharo in n Hintagrund.
Ngorongoro_Crater.jpg|Da Ngorongoro Krota.
Ngorongoro-Crater-Rim-From-Bottom.JPG|Nu a Bildl von n Ngorongoro Krota.
Wildebeest_Migration_in_Serengeti_National_Park,_Tanzania.jpg|Gnu-Vejcha af Wondaschaft i da Serengeti.
Koppen-Geiger_Map_TZA_present.svg|A Klimakoatn vo Tansania.
The_close_view_of_the_Kariakoo_market_in_Dar_es_Salaam.JPG|Da Kariakoo Moakt i Dar es Salaam.
Tanzania_National_Main_Stadium_Aerial.jpg|Es Nazionalstadium vo Dar es Salaam.
Tea_fields,_Tukuyu,_Tanzania.jpg|Thefelda z Tukuyu.
Williamson_Diamond_Mine,_Mwazui,_Tanzania.JPG|A Diamantnmina.
Arusha-NatPark-Entry.jpg|Da Zougang zen Arusha-Nazionolpark.
Lake_Manyara.jpg|In n Lake-Manyara-Nazionolpark.
Dry_Ruaha_River_and.jpg|In n Ruaha-Nazionolpark.
Tarangire-Natpark800600.jpg|D Savanna in n Tarangire-Nazionolpark.
Moshi_mosque.jpg|A Moschee z Moshi i da Kilimandscharo-Region.
East_Africa_and_the_Indian_Ocean_1596,_Arnold_Florent_van_Langren_(4249793-recto).jpg|A Koatn vo Oustafrika vo 1596.
Deutsch_Ost-Afrika,1892.jpg|Deitsch Oustafrika um 1892.
German East Africa MKL Bd. 14 1890 (128624470).jpg|A Koatn vo umma 1890.
Mount_Kilimanjaro.jpg|Da Kilimandscharo in Noadoustn.
La_Tanzanie_treemap_fr.png|Exportproduktt.
Zanzibar_Stone_Town02.jpg|A Morkt i Stone Town, Sansibar.
Tanzania_transport_map-fr.svg|A weitane Koatn.
NgareSero.jpg|Da Groussa Grombruch z Oustafrika.
Tengeru_market.jpg|Da Tengerumoakt i da Gnejchtn vo Arusha.
Flickr_-_usaid.africa_-_Maza_Wanawake_Kwanza_Growers_Association_(1).jpg|Orwat am Land.
Meru.jpg|Da Meru-Beag.
Olduvai_Gorge_or_Oldupai_Gorge.jpg|D Olduvai-Dulkn in n Noadn vo Tansania.
Uhuru_Peak_Mt._Kilimanjaro_1.JPG|Da Uhuru-Gipfe af n Kilimandscharo-Massiv.
Dar_es_Salaam_before_dusk.jpg|D Metropoln Dar es Salaam.
Tanzania_Portuguese_8.png|D Portogisn z Tansania vo 1498 bis 1730.
Bundesarchiv_Bild_105-DOA0148,_Deutsch-Ostafrika,_Wassaramoleute.jpg|Es Zaramo-Velkl i Deitsch-Oustafrika.


## Beleg